Държавен вестник, бр. 31, 2019 г., стр. 35

БРОЙ  31	
Д Ъ Р Ж А В Е Н  В Е С Т Н И К 	
СТР.  35  
3. изпълнява функциите на капитан на 
пристанището за съответния пристанищен 
район, за който се провежда конкурс за избор 
на пилотска организация.
(2) Членовете на комисията и консултантите 
са длъжни да пазят в тайна обстоятелствата, 
които са узнали във връзка със своята работа 
в комисията.
(3) Членовете на комисията и консултанти­
те представят на председателя на комисията 
декларация за обстоятелствата по ал. 1 и 2 
при тяхното назначаване.
Чл. 12. (1) Кандидатите за осъществяване 
на пилотска дейност представят в определения 
съгласно чл. 9, ал. 2 срок в Изпълнителна 
агенция „Морска администрация“ предложе­
ние, което съдържа:
1. наименование и единен идентификаци­
онен код (ЕИК) на кандидата;
2. списъчен състав на морските пилоти на 
кандидата, с които ще се извършва пилотското 
провеждане;
3. проект на вътрешни правила, които 
обезпечават необходимата за изпълнението 
на пилотската дейност съгласно тази наредба 
организация;
4. притежаван сертификат за управление 
на качеството за дейностите, свързани с пре­
доставянето на морско-техническата услуга 
„пилотаж“;
5. договори с други институции и лица за 
осигуряване на пилотска дейност;
6. графично изобразена структура на уп­
равление и дейност;
7. проект на тарифа за таксите, които се 
предвижда да се събират за предоставяне на 
пилотските услуги, и списък на компоненти­
те, които служат като основа за определяне 
на тези такси, изготвени в съответствие с 
изискванията на Регламент (ЕС) 2017/352 на 
Европейския парламент и на Съвета от 15 
февруари 2017 г. за създаване на рамка за 
предоставянето на пристанищни услуги и 
общи правила за финансовата прозрачност 
на пристанищата;
8. други документи, удостоверяващи из­
пълнението на изискванията по чл. 6.
(2) Списъчният състав по ал. 1, т. 2 съдържа 
трите имена, ЕГН, морска правоспособност, 
диплом за завършено висше морско образо­
вание, година на придобиване на пилотска 
правоспособност и стаж в пилотския район, 
данни за  специализация в друга област (тан­
керна и др.).
Чл. 13. Oтстранява се от участие в конкурса 
кандидат, който:
1. е обявен в несъстоятелност или е в про­
изводство за обявяване в несъстоятелност;
2. е осъден за банкрут;
3. се намира в ликвидация;
4. е лишен от правото да упражнява тър­
говска дейност;
5. има задължения за данъци и задължи­
телни осигурителни вноски по смисъла на 
чл. 162, ал. 2, т. 1 от Данъчно-осигурителния 
процесуален кодекс и лихвите по тях към дър­
жавата или към общината по седалището на 
Изпълнителна агенция „Морска администра­
ция“ и на кандидата, освен ако е допуснато 
разсрочване, отсрочване или обезпечение на 
задълженията, или задължението е по акт, 
който не е влязъл в сила;
6. има управител или член на орган на 
управление, осъден с влязла в сила присъда за 
престъпление против собствеността или про­
тив стопанството, освен ако е реабилитиран;
7. не отговаря на изискванията, определени 
в тази наредба, или не представи доказател­
ства, удостоверяващи изпълнението на тези 
изисквания.
Чл. 14. (1) Документите се представят в 
запечатан непрозрачен плик от кандидата 
или от негов упълномощен представител 
лично или по пощата с препоръчано писмо 
с обратна разписка.
(2) При регистриране на документите се 
отбелязват датата и часът на получаването 
им, а върху плика се поставя регистрационен 
индекс, в който се вписват входящият номер 
и датата на регистрирането.
(3) Документи, представени след изтичане 
на крайния срок или неотговарящи на изис­
кванията по ал. 1, не се приемат от Изпълни­
телна агенция „Морска администрация“ и се 
връщат на кандидата, като това се отбелязва 
в регистъра.
Чл. 15. Изпълнителна агенция „Морска 
администрация“ е длъжна да съхранява ця­
лата документация по провеждането на всеки 
конкурс за избор на пилотска организация за 
срок 5 години след изтичане на заповедта, с 
която е обявен кандидатът, спечелил конкурса 
за избор на пилотска организация.
Чл. 16. (1) При отваряне на постъпилите 
документи комисията допуска  да присъстват 
и кандидати, участващи в процедурата за 
провеждане на конкурс за избор на пилотска 
организация.
(2) Комисията отваря пликовете по реда 
на тяхното постъпване и проверява съответ­
ствието на документите с изискванията на 
тази наредба.
(3) Комисията има право по всяко време 
да проверява заявените данни и факти от 
кандидатите, както и да изисква в определен 
от нея срок допълнителни доказателства за 
обстоятелствата, посочени в документите.
Чл. 17. Комисията отстранява от участие 
в конкурса кандидат, за когото се установи 
някое от обстоятелствата по чл. 13.
Чл. 18. (1) След разглеждането на предло­
женията комисията пристъпва към тяхното 
оценяване и класиране.